**Årsplan for Villduen Barnehage 2024/2025**  
  


September 2017,

*Revidert:* september 2018, september 2019, august 2020, august 2021, oktober 2022, oktober 2023, oktober 2024

Innhold

[1. Innledning 3](#_Toc178861983)

[1.1 Barnehagens formål 3](#_Toc178861984)

[1.2 Årsplanens hensikt 3](#_Toc178861985)

[1.3 Styringsverktøy 3](#_Toc178861986)

[2. Velkommen til Villduen barnehage 4](#_Toc178861987)

[2.1 Styret og utvalg 4](#_Toc178861988)

[2.1.1 Årsmøte og eierstyret 4](#_Toc178861989)

[2.1.2 Foreldrerådet – FAU 4](#_Toc178861990)

2.1.3 Samarbeidsutvalg - SU ……………………………………………………………….…………………. 4

[2.2 Barnehagens fokusområder 5](#_Toc178861991)

[3. Barnehagens verdigrunnlag og målsetting for Villduen barnehage 5](#_Toc178861992)

[3.1 Livsmestring og helse 5](#_Toc178861993)

[4. Barnehagens formål og innhold 6](#_Toc178861994)

[4.1 Omsorg 6](#_Toc178861995)

[4.1.1 Progresjonsplan for omsorg 6](#_Toc178861996)

[4.2 Lek 7](#_Toc178861997)

[4.2.1 Progresjonsplan for lek 8](#_Toc178861998)

[4.3 Danning 8](#_Toc178861999)

[4.4 Læring 9](#_Toc178862000)

[4.4.1 Progresjonsplan for læring 9](#_Toc178862001)

[4.5 Vennskap og fellesskap 10](#_Toc178862002)

[4.6 Kommunikasjon og språk 10](#_Toc178862003)

[5. Medvirkning 11](#_Toc178862004)

[5.1 Barns medvirkning 11](#_Toc178862005)

[6. Overganger 12](#_Toc178862006)

[6.1 Overgang hjem-barnehage 12](#_Toc178862007)

[6.2 Overganger innad i barnehagen 13](#_Toc178862008)

[6.2.1 Ny i barnehagen på stor avdeling 13](#_Toc178862009)

[6.3 Overgang mellom barnehage og skole 13](#_Toc178862010)

[6.4 Overgang mellom lek/aktivitet og samlingsstund/lunsj 14](#_Toc178862011)

[7. Trygt og godt barnehagemiljø 14](#_Toc178862012)

[8. Barnehagen som pedagogisk virksomhet 14](#_Toc178862013)

[8.1 Planlegging 15](#_Toc178862014)

[8.2 Vurdering 15](#_Toc178862015)

[8.3 Dokumentasjon 15](#_Toc178862016)

[9. Barnehagens arbeidsmåter 15](#_Toc178862017)

[10. Progresjon 16](#_Toc178862018)

[11. Barnehagen digitale praksis 16](#_Toc178862019)

[12. Årshjul for Villduen barnehage 17](#_Toc178862020)

1. InnledningStortinget har i lov om barnehager (barnehageloven) fastsatt overordnede bestemmelser om barnehagens innhold og oppgaver, jf. § 1, § 1a, § 2, § 3, § 4 og § 5. Forskrift om rammeplan for barnehagen fastsetter utfyllende bestemmelser om barnehagens innhold og oppgaver.

1.1 Barnehagens formål  
Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

1.2 Årsplanens hensiktSkal være et arbeidsredskap for barnehagens personale, og et utgangspunkt for foreldrenes mulighet til å kunne påvirke innholdet i barnehagen. Den skal være grunnlag for kommunens tilsyn med barnehagen. Den skal gi informasjon om barnehagens pedagogiske arbeid til eier, politikere, kommune, barnehagens samarbeidspartnere og andre interessenter. Den skal vise hvordan barnehagen arbeider med omsorg, lek, danning og læring. Det skal synliggjøres hvordan barnehagen arbeider med tilvenning av nye barn og ivaretar samarbeid og sammenheng med skolen.

1.3 Styringsverktøy- Barnehageloven- Rammeplan for barnehagens innhold og oppgaver  
-Trygt og godt barnehagemiljø. Haugesund kommune, rev. 2024   
- Barnehagens vedtekter, rev. 2022 **-** Kompetanse for fremtidens barnehager 2023-2025  **-** Kvalitetsplan for barnehagene i Haugesund  
- Miljø og helse i barnehagen, veileder til forskrift om miljørettet helsevern i barnehager og skoler, Helsedirektoratet.  
- Overgang hjem – barnehage, Haugesund kommune, 2018.   
- Overgang barnehage – skole, Haugesund kommune 2022.  
- Årsplanen er fastsatt av Samarbeidsutvalget: oktober 2024

2. Velkommen til Villduen barnehageVillduen barnehage ligge i søre bydel i Haugesund kommune. Barnehagen åpnet i august 1994 og er en privat foreldreeid samvirkebarnehage. Barnehagen ligger fint til på Brakahaug med kort vei til skog og mark. Vi har store uteområder med egen fotballbinge, stor bakhage med bærbusker og trær og en egen liten skog. Vi har to småbarnsavdelinger med barn i alderen 0-3 år og to store avdelingen med barn i alderen 3-6 år.

Grunnbemanningen er barnehageåret 2024/2025 tre ansatte per avdeling for barn i alder 3-6 år, fire ansatte på avdeling for barn i alder 0-3 år. 60% stilling fra ressursteamet Haugesund kommune og to ansatte som sammen utgjør ca.65 % stilling

Barnehagen har åpningstid fra kl. 7.00 – 16.30. Ved behov har vi mulighet til å åpne kl.6.45.

2.1 Styret og utvalgBarnehagen er en privat samvirkebarnehage, hvor foreldre er eiere i samvirket.

2.1.1 Årsmøte og eierstyret  
Årsmøte er lagets øverste myndighet. Samvirket skal ledes av et styre på to til seks medlemmer som blir valgt for to år av gangen på årsmøte. Styret driver samvirke på beste måte i samsvar med samvirkets vedtekter og årsmøtets vedtak. Styret har ansvar for driften av barnehagen.

Styretes representanter for barnehageåret 2024/25 er: William Dagsland (styrets leder), Nora Stav-Nesheim, Lene Bjordal, Erik Løkås, Bernt Andre Johanssen og Hege Bauge (ansattes representant). Marianne Andresen er ansatt som daglig leder ([dl@villduen.no](mailto:dl@villduen.no)).

2.1.2 Foreldrerådet – FAUPå årsmøte i april blir det valgt åtte representanter fra foreldrene til foreldrerådet. Ved få representanter på årsmøte, kan årsmøte vedta og utsette valget til foreldremøte påfølgende høst. Oppgavene til FAU er å arrangere foreldrearrangementer/fester, temakvelder, fremlagte saker som er aktuelle og dugnad.  
  
2.1.3 Samarbeidsutvalg – SU  
Består av to representanter fra samvirkelaget og to ansatte, i tillegg til daglig leder.Samarbeidsutvalget er rådgivende, kontaktskapende og samordnende organ. Utvalget skal være med å drøfte barnehagens ideelle grunnlag og arbeide for å fremme kontakten mellom barnehagen og nærmiljøet. Utvalget skal bli forelagt og har rett til å uttale seg i saker som er viktige for barnehagens innhold, virksomhet og forholdet til foreldrene. Slike saker er blant annet budsjett, driftsendringer, utnyttelse av inne/utearealer m.m.

Samarbeidsutvalget skal godkjenne barnehages årsplan.

Som SU-representanter sitter fra foreldrene: Thomas Ueland og Maarten Lindtjørn.  
Som ansattes representant: Marita Vikingstad og Emma Marie Nedrebø.

2.2 Barnehagens fokusområder  
Barnehageåret 2024/2025 jobber vi med:

- Sikre barn et trygt og godt barnehagemiljø

- Barnehagebasert vurderingsarbeid 2023/2025  
For barnehageåret 2024/2025 vil vi vurdere den voksne som gode språklige rollemodeller for barna.   
  
*Fokusområder:*- Forebygge krenkelser og utestenging   
- Fremme kommunikasjon og språk  
- Overganger: fra hjem til barnehage, overgang mellom avdelingene og overgang fra barnehage til skole.  
- SELMA: Vi har valgt å fortsette med Selma som et pedagogisk verktøysom for å støtte opp om barns sosiale og emosjonelle læring, utvikling og livsmestring i barnehagen. De fem kjerneområdene i SELMA er hentet fra Rammeplanen for barnehagen: Samspill, engasjement, livsglede, mestring og anerkjennelse.

3. Barnehagens verdigrunnlag og målsetting for Villduen barnehageBarnehagen skal være en arena hvor trygghet, omsorg og respekt skal vises igjen i det arbeidet vi gjør.Foreldre skal bli møtt med åpenhet, respekt og forståelse, ogansatte setter barnet i fokus og skal være gode tilstedeværende voksne.

3.1 Livsmestring og helseBarnehagen skal ha en helsefremmende og forebyggende funksjon, og bidra til å utjevne sosiale forskjeller. Barnas fysiske og psykiske helse skal fremmes i barnehagen. Barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing.  
Måltider og matlaging i barnehagen skal gi barna et grunnlag for å utvikle matglede og sunne helsevaner (Rammeplanen, 2017).

*Slik arbeider vi for å ivareta barnas behov å utvikle livsmestring og helse:*- Vi serverer sunn næringsrik mat- Vi ønsker at måltidet skal føre til matglede- Vi ønsker at barn skal være deltakende og få medvirkning- Vi ønsker å bidra til et fellesskap hvor alle blir sett og hørt og får delta i gode samtaler rundt bordet, gjerne med felles fokus omkring et tema, gjenstand eller noe som interesserer barna- Lydhøre voksen som tar barnas initiativ- Barna skal bli selvstendige og oppleve mestring- Øve på sosiale normer. *Vurderingsarbeid 2023/2024:*


Kriterier (rammer) for et godt måltid:  
- Organisering og plassering av ansatte  
- Tilrettelegging av samtaler ved bordet ved hjelp av bildestøtte (ASK) og konkreter.   
- Barna får øve seg på selvstendighet ved å blant annet øve seg på å smøre skivene selv og sende

pålegg til hverandre.

Vurdering:   
Vi jobber videre med gode, inkluderende samtaler og ASK ved bordet og viderefører de gode tiltakene vi har satt i gang.

4. Barnehagens formål og innholdBarnehagens innhold skal være allsidig, variert og tilpasset enkeltbarnet og barnegruppen. I barnehagen skal barna få leke og utfolde skaperglede, undring og utforskertrang. Arbeidet med omsorg, danning, lek, læring, sosial kompetanse og kommunikasjon og språk skal ses i sammenheng og samlet bidra til barns allsidige utvikling (Rammeplanen, 2017)

4.1 Omsorg  
Omsorg er en forutsetning for barnas trygghet og trivsel, og for utvikling av empati og nestekjærlighet. Barnehagen skal gi barna mulighet til å utvikle tillit til seg selv og andre. I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring. Personalet skal arbeide for et miljø som ikke bare gjør barna til mottakere av omsorg, men som også verdsetter barnas egne omsorgshandlinger (Rammeplanen, 2017).

Slik arbeider vi for å ivareta barnas behov for omsorg:   
- Vi vil bygge gode relasjoner mellom voksen barn og mellom barn- barn- Vi vil danne gode relasjoner og et godt samarbeid med foreldrene- Vi bruker observasjon som metode for å ivareta barnas behov- Vi bruker trygghetssirkelen i møte med barna. Trygghetssirkelen er en hjelp til å forstå og se barnet, når de utforsker og når de trenger omsorg av en trygg voksen.- Vi vi være autoritative voksne overfor barna. Den autoritative voksne bygger gode og trygge relasjoner, som vedlikeholdes og samtidig er en voksen som setter grenser og har forventninger. - Handlingsplan mot mobbeatferd og krenkelser - Vi har foreldreaktiv tilvenning og barna får en tilvenningskontakt ved oppstart

Viktige elementer i relasjonsarbeid (Trygghetssirkelen):  
- Synliggjøre, trygge og anerkjenne barn  
- Hjelpe barn med å regulere følelser  
- Hjelpe barn med sorg og skuffelser  
- Hjelpe barn til å leke og mestre

4.1.1 Progresjonsplan for omsorgTrygge relasjoner ligger til grunn i alt vi opplever sammen med barna, og som ny i barnehagen får barnet en tilvenningskontakt som skal være med å gjøre overgangen trygg for liten og stor. Vi bruker trygghetsirkelen som utgangspunkt i møte med barnas følelser, initiativ og i nye relasjoner sammen med små og store.  
*0-2 år:* Barn får tildelt tilvenningskontakt ved oppstart som bruker Trygghetssirkelen aktivt for å bli kjent med barnets behov og uttrykk. Barna følges tett opp i utforsking og samspill. Voksne bekrefter og støtter barnet i møte med egne følelser. Vi legger til rette for faste rutiner som gjør hverdagen trygg og forutsigbar. Vi tolker også barnets behov for ro og hvile i løpet av dagen. Kontakten med foreldre er viktig i denne perioden og vi har tett dialog for ivareta barnets beste.  
  
*2-4 år:* Barnet utforsker og tilegner seg ny kunnskap. Vi følger, støtter og anerkjenner barnets initiativ og følelser, samtidig som vi legger til rette for å nye erfaringer. Personalet er på gulvet sammen med barna. Vi opprettholder gode rutiner som gjør hverdagen trygg og forutsigbar. Trygge rammer i gode relasjoner er med på å gjør brudd i hverdagen mindre utrygg. Barnet er i en overgang, med ulike behov for søvn. Vi legger til rette for perioder med søvn, men også for ro og avslapping i vognen eller med en bok eller lesestund. Personalet legger til rette for gode opplevelser rund måltidene. Barna er trygge på rutinene. Barna begynner å bli mer selvstendige – helle melk/vann, valg av pålegg og klarer mye selv. De skal også oppleve tilhørighet til gruppen gjennom samtaler, fellesskap og mestring.   
  
*4-6 år:* Vi er til stede, støttende og legger til rette for barnas behov. Vi veileder i samspill med andre, men også i møte med egne følelser. Vi legger også til rette for å møte nye utfordringer som barnet vil mestre. De eldste barna har også behov for ro og hvile. Vi legger til rette for enkeltbarnets behov og dagsform. Under måltid kl. 14.00 senker vi skuldrene og hører på lydbok eller blir lest for av personalet. Vi opprettholder gode rutiner som gjør hverdagen trygg og forutsigbar. Trygge rammer i gode relasjoner er med på å gjør brudd i hverdagen mindre utrygg. Personalet legger til rette for gode opplevelser rund måltidene. Barna er trygge på rutinene. Barna begynner å bli mer selvstendige – helle melk/vann, valg av pålegg og klarer mye selv. tilhørighet til gruppen gjennom samtaler og fellesskap.

Et bilde som inneholder innendørs, leke, flere

Automatisk generert beskrivelse4.2 LekLeken skal ha en sentral plass i barnehagen, og lekens egenverdi skal anerkjennes. Barnehagen skal gi gode vilkår for lek, vennskap og barnas egen kultur. Leken skal være en arena for barnas utvikling og læring, og for sosial og språklig samhandling. Barnehagen skal inspirere til og gi rom for ulike typer lek både ute og inne. Barnehagen skal bidra til at alle barn kan oppleve glede, humor, spenning og engasjement gjennom lek – alene og sammen med andre (Rammeplanen, 2017).

Leken er barnas viktigste aktivitet for læring og mestring. Leken har en egenverdi og den er grunnlag for vennskap og utvikling av kompetanse på mange områder. Gjennom leken får barnet utfolde seg kreativt, intellektuelt, emosjonelt, og ikke minst sosialt. Leken bidrar også til at barnet får testet ut egne erfaringer, oppfatninger, verdier og normer.

Slik arbeider vi for å ivareta barnas behov for lek:  
- Vi legger til rette for et inkluderende leke miljø der alle kan delta og erfare glede og mestring  
- Vi tilrettelegger for at barn kan lærer ferdigheter gjennom lek og opprettholde leken over tid.  
- Tilstedeværende voksne som følger barnas interesser og kommer med nye innspill til leken.   
- Vi veileder og deltar i leken for å støtte dersom leken medfører uheldige samspillsmønstre.  
- Vi organiserer rom, tid og lekemateriell for å inspirere til ulike typer lek.  
- Vi observerer, analyserer, støtter og deltar i leken.  
- Vi skal være bevisst på at det utstyr vi har er med på å påvirke barnas lek.  
- Studier innen ulike fagfelt viser at lek fremmer flere utviklingsprosesser hos barn og unge. I leken får barnet erfaringer som de tar med seg videre i livet. Leken skal være lystbetont og indremotivert noen som forutsetter trygge relasjoner

4.2.1 Progresjonsplan for lekVi anerkjenner lekens egenverdi og lekens betydning for en rekke utviklingsprosesser hos barnet. I leken får barnet erfaringer som de tar med seg videre i livet.  
  
*0-2 år:* Vi deltar og inviterer til late som om lek, samt skjermer om barnas egeninitierte toddlerlek og innfører begrep som dele og vente på tur. Vi tilrettelegger lekegrupper og gode opplevelser som en del av fellesskapet. De voksne er på gulvet sammen med barna, og er tett på i leken, og hjelper til og støtter barnet i følelsene sine i situasjoner som å dele, vente på tur og stå i følelsen når en må erfare og utsette egne behov.  
  
*2-4 år:* Vi tilrettelegger lekegrupper og gode opplevelser som en del av fellesskapet. Vi setter av tid til leken og er til støtte i begynnende samlek. Vi tilrettelegger og gir støtte til å opprettholde og utvikle leken. Voksne er tett på barna i leken, og hjelper til og støtter barnet i følelsenes sine i situasjoner som å dele, vente på tur og stå i følelsen når en må erfare og utsette egne behov. Vi legger til rette for å etablere og opprettholde vennskap, men også utvikle vennskap og lære å inkludere andre.

*4-6 år:* Vi støtter ved behov og tilrettelegge for små grupper i leken. I lek tester barna ut egne og andres grenser. Vi er til stede, veileder og støtter barnets følelser ut fra alder og modenhet. Leken preges av fantasi og barna planlegger leken. Vi tilrettelegger for rom, utstyr og tid for å kunne leke. Vi kan være til hjelp med å utvide leken eller være deltakende ved behov.

Et bilde som inneholder tekst, person

Automatisk generert beskrivelse4.3 DanningBarnehagen skal støtte barna i å forholde seg prøvende og nysgjerrig til omverdenen og bidra til å legge grunnlag for modig, selvstendig og ansvarlig deltakelse i demokratiske fellesskap. Barnehagen skal fremme samhold og solidaritet samtidig som individuelle uttrykk og handlinger skal verdsettes og følges opp. Barnehagen skal bidra til at barna kan forstå felles verdier og normer som er viktige for fellesskapet. Barnehagen skal bidra til å fremme barnas tilhørighet til samfunnet, natur og kultur (Rammeplanen, 2017).

Slik arbeider vi for å fremme danning:  
- Barna får delta i samspill med andre barn og voksne i en gruppe/avdelingen.  
- I gruppen får barnet erfaring med egne og andres meninger og opplevelser, normer og regler og verdier.  
- Vi legger til rette for undring og stiller spørsmål som kan stimulere til refleksjon og utforskning.  
- Vi skal støtte barnet i deres utvikling av et positivt selvbilde og sette grenser for seg selv.  
- Vi skal synliggjøre mangfold og ulikheter som gir grunnlag for læring.  
- Vi hjelper barnet til å bli sett og være en viktig brikke i gruppen.  
- Vi støtter positive samhandlinger og hjelper til ved uenigheter.   
  
4.3.1 Progresjonsplan for danningPersonalet arbeider mot å være gode rollemodeller og bevisst på måten vi kommuniserer med hverandre og i kommunikasjonen med barna. Det er viktig at alle barn blir sett og hørt i gruppen og inngå i det sosiale fellesskapet.   
  
*0-2 år:* Vi arbeider mot at alle skal få være seg selv og få sin plass i gruppen gjennom å møte barna med respekt på deres følelser, vise omsorg, varme og medbestemmelse. Vi øver på hverdagshøflighet, som å vente på tur, følge regler og rutiner vi har i det sosiale fellesskapet/ gruppen og mot hverandre.

*2-4 år:* Vi fortsetter arbeider mot at alle skal få være seg selv og få sin plass i gruppen gjennom å møte barna med respekt på deres følelser, vise omsorg, varme og medbestemmelse. Vi øver på hverdagshøflighet, som å vente på tur, følge regler og rutiner vi har i det sosiale fellesskapet/ gruppen og mot hverandre. Vi støtter barna i å mestre motstand, samtidig som at barna får en større medvirkning i sin barnehagehverdag.

*4-6 år:* Personalet møter barnet med respekt og som medmenneske, vi legger til rette for samarbeide gjennom lek, felles aktiviteter og prosjekter, men også i hverdagssituasjoner som i garderoben, under måltid, tur og lignende. Vi fortsetter å øve på regler og rutiner, men utvider det til å gjøre barna oppmerksomme på hverandre gjennom å oppfordre barna til å hjelpe og støtte hverandre. Vi voksen forsterker barnets handlinger ved positiv oppmerksomhet og ros i de fleste situasjoner. Positiv oppmerksomhet bruker også bevisst av personalet for å styrke barnet posisjon i gruppen. Barna får nå mer ansvar og utfordringer vi ser barnet kan dra nytte av som vil styrke mestringsfølelsen.

Et bilde som inneholder person, innendørs, hånd, lukk

Automatisk generert beskrivelse4.4 Læring  
I barnehagen skal barna oppleve et stimulerende miljø som støtter opp om deres lyst til å leke, utforske, lære og mestre. Barnehagen skal introdusere nye situasjoner, temaer, fenomener, materialer og redskaper som bidrar til meningsfull samhandling. Barnas nysgjerrighet, kreativitet og vitebegjær skal anerkjennes, stimuleres og legges til grunn for deres læringsprosesser. Barna skal få undersøke, oppdage og forstå sammenhenger, utvide perspektiver og få ny innsikt. Barna skal få bruke hele kroppen og alle sanser i sine læringsprosesser. Barnehagen skal bidra til læringsfellesskap der barna skal få bidra i egen og andres læring (Rammeplanen, 2017).

Slik arbeider vi for å fremme barnas læring:  
- Voksne skal støtte barnets initiativ, undring og lærelyst.  
- Legger til rette for et godt læringsmiljø for fellesskap, kreativitet, undring og engasjement for å utvide barns erfaringer, progresjon og tro på egne evner.  
- Vi tilrettelegger for planlagte lekegrupper ut fra barnet eller barnegruppens behov basert på observasjoner.  
- Skape varierte og gode opplevelser for barna som utgangspunkt for læring.

4.4.1 Progresjonsplan for læring *0-2 år:* Leken er barns foretrukne læringsform og barn er avhengige av gode trygger relasjoner for å kunne utforske og bevege seg fritt bort fra sin trygge havn. Mye av læringen skjer de første årene i et barns liv i samhandling med andre. I denne perioden er det trygghet, gode relasjoner og faste rammer i et godt læringsmiljø som ligger i bunn for læring. Vi tilrettelegger for varierte erfaringer gjennom lek og samspill mellom barn og personal. Vi følge barnets blikk, benevner og oppsøker det barnet viser interesse for. Personalet må være sensitive, oppmerksomme og tone seg inn etter barnets behov, modenhet og trygghet. Vi legger til rette små lekegrupper for å kunne møte enkeltbarnet behov i denne perioden.

*2-4 år:* Barnet utforsker mer, de utvider leken og samspillet mellom barn-voksen og barn-barn. Vi legger til rette for lek, da det er her barnet lærer seg samspill, normer og regel, men også utforske egne prestasjoner som motoriske ferdigheter, egne grenser og egen kropp. Vi gjentar leker som utfordre barnet akkurat passe, slik at barnet opplever trygghet og mestring.

*4-6 år:* Barnets fremtredende læringsarena er fortsatt gjennom lek, en lek som er drevet av indre motivasjon og som er lystbetont. Vi legger til rette for lek i større grupper, motorisk lek, fantasilek, konstruksjonslek, regellek og lek som stimulerer til utforskning. Dette er lek som krever samarbeid og planlegging, men også støtte fra personalet. Støtten gis gjennom ros og oppmuntring, veilede ved å utvide leken, oppmuntre til utforskning - se hva som skjer hvis…., konflikthåndtering, anerkjenne følelser og å tilrettelegge for gode lekemiljø.Læring skjer i alle situasjoner og kan være små oppgaver med stort læringspotensial for barnet. Som for eksempel oppgaver som barnet kan oppleve som utrygt, men som er akkurat passe for barnet, og hvor læringsutbytte vil gi barnet en god selvfølelse og mestring.Læring skjer i samhandling med andre og å jobbe sammen som en gruppe, kjenne på fellesskapet, ha en plass og stemme i gruppen er alle faktorer som er av stor betydning for vår læring.

4.5 Vennskap og fellesskapEt bilde som inneholder utendørs, klær, gress, person

Automatisk generert beskrivelseSosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill. I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få hjelp til å mestre balansen mellom å ivareta egne behov og det å ta hensyn til andres behov (Rammeplanen, 2017).

Slik ivaretar vi barnas behov for vennskap og fellesskap:  
- Trygge og tilgjengelige voksne som hjelper og støtter barna i leken, og hjelper barn inn i lek og veilede barnet dersom det oppstår konflikter.  
- Vi tilrettelegge for lek i mindre grupper.   
- Vi tilrettelegger for aktiviteter hvor barna kan lykkes og kjenne på mestring ut fra egne forutsetninger.  
- Vi styrker barnets identitet overfor seg selv og gruppen, men også se saken fra andres perspektiv, følelser og opplevelser.  
-Vi fremsnakker barnet, og gir ros og oppmuntring i gruppen for å forebygge utestengelse og krenkelser som kan resultere i uheldige samspillsmønster.  
- Vi jobber med individuell tilrettelegging både i større og mindre grupper for å støtte og stimulere til vennskap og tilhørighet.

4.6 Kommunikasjon og språkEt bilde som inneholder tekst

Automatisk generert beskrivelseBarnehagen skal være bevisst på at kommunikasjon og språk påvirker og påvirkes av alle sider ved barnets utvikling. Gjennom dialog og samspill skal barna støttes i å kommunisere, medvirke, lytte, forstå og skape mening. Barnehagen skal anerkjenne og verdsette barnas ulike kommunikasjonsuttrykk og språk, herunder tegnspråk. Alle barn skal få god språkstimulering gjennom barnehage hverdagen, og alle barn skal få delta i aktiviteter som fremmer kommunikasjon og en helhetlig språkutvikling. I barnehager for samiske barn i samiske distrikt skal barnehagen fremme barnas samiskspråklige kompetanse (Rammeplanen, 2017).

Slik arbeider vi barnas for å fremme kommunikasjon og språk:  
- Vi skal være bevisst på vår rolle som språklige forbilder og være lydhøre voksne.   
- Vi setter ord på aktiviteter, opplevelser og undrer oss sammen med barna i hverdagssamtalen.  
- Stimulere verbal og non-verbal kommunikasjon slik at alle får en mulighet til å uttrykke seg og delta i samtaler.   
- Arbeidet med ord og begreper skal være en naturlig del av hverdagen ved tilgang til bøker og aktiv bruk av Snakkepakken.  
- Vi skal tilrettelegge for varierte og positive erfaringer med bruk av språk som kommunikasjonsmiddel.  
- Vi skal tilrettelegge for, og støtte barn som har ulike former for kommunikasjonsvansker.  
- Vi skal legge til rette for et språklig mangfold og gjøre det til en berikelse for barnegruppen og benytte ASK som kommunikasjonsverktøy.

5. MedvirkningBarna skal jevnlig få mulighet til aktiv deltakelse i planleggingen og vurderingen av barnehagens virksomhet. Alle barn skal få erfare å få innflytelse på det som skjer i barnehagen, og barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling (Rammeplanen, 2017). For oss er det viktig at barns synspunkter skal vektlegges i samsvar med deres alder og modenhet.

5.1 Barns medvirkningBarnehagen skal ivareta barnas rett til medvirkning ved å legge til rette for og oppmuntre til at barna kan få gitt uttrykk for sitt syn på barnehagens daglige virksomhet. Barna skal jevnlig få mulighet til aktiv deltakelse i planleggingen og vurderingen av barnehagens virksomhet. Alle barn skal få erfare å få innflytelse på det som skjer i barnehagen**.** Barnas synspunkter skal tillegges vekt i samsvar med deres alder og modenhet. (Rammeplanen, 2017)

**Et bilde som inneholder snø, utendørs, person, eventyr

Automatisk generert beskrivelse**Slik arbeider vi for å fremme barns medvirkning:  
- Barn får erfare sensitive voksne som tar hensyn til enkeltbarn og hele gruppen.  
- Lydhøre voksne som følger opp barnas ønsker og behov, og er i samtalen gjennom undring og tilrettelegging.  
- Vi anerkjenner og responderer på barns ulike verbale og nonverbale kommunikasjon.  
- Vi skal gjøre leker og utstyr mer tilgjengelig for barna ved hjelp av ASK, slik at barna får bedre grunnlag for å påvirke barnehagehverdagen.  
- Voksne fanger barnas interesser gjennom samtaler og lar barna få være med å forme hverdagen.  
- Sammen med barna planlegges aktiviteter utfra hva barna viser interesse for, i tillegg følger vi barnehagens tradisjoner.  
- Barna medvirker gjennom kroppsspråk og muntlig tilbakemelding i aktivitetene og vi justerer deretter.   
  
  
5.2 Samarbeid mellom hjem og barnehageBarnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling, jf. barnehageloven § 1. Barnehagen skal ivareta foreldrenes rett til medvirkning og arbeide i nært samarbeid og forståelse med foreldrene, jf. barnehageloven § 1 og § 4. Samarbeidet mellom hjemmet og barnehagen skal alltid ha barnets beste som mål. Foreldrene og barnehagens personale har et felles ansvar for barnets trivsel og utvikling (Rammeplanen, 2017)

Slik arbeider vi for å skape et godt samarbeid mellom hjem og barnehage:  
- Barnehagen skal legge til rette for foreldresamarbeidet og god dialog med foreldrene. Foreldresamarbeidet skal både skje på individnivå, med foreldrene til hvert enkelt barn, og på gruppenivå.  
- Vi møter foreldre med høflighet, vennlighet og respekt.  
- Daglig dialog ved levering og henting.  
- Vi legger til rette for jevnlige samtaler mellom foreldre og personalet for sammen ivareta barnets trivsel og utvikling.  
- Minimum to foreldresamtaler i løpet av et barnehageår.  
- Handlingsplan for å forebygge utestengelser og mobbing.  
- Foreldrerådet (FAU) har jevnlige møter for å skape et godt barnehagemiljø  
- Samarbeidsutvalget (SU) er rådgivende, kontaktskapende og samordnende organ.   
- Sammen vil vi skape den beste barnehagehverdagen for barna.

6. OvergangerBarnehagen skal tilpasse rutiner og organisere tid og rom slik at barnet får tid til å bli kjent, etablere relasjoner og knytte seg til personalet og til andre barn. Når barnet begynner i barnehagen, skal personalet sørge for tett oppfølging den første tiden slik at barnet kan oppleve tilhørighet og trygghet til å leke, utforske og lære (Rammeplanen, 2017).

6.1 Overgang hjem-barnehageBarnehagen skal i samarbeid med foreldrene legge til rette for at barnet kan få en trygg og god start i barnehagen (Rammeplanen, 2017)

Slik arbeider vi for å gi barnet en trygg og god start i barnehagen:  
- Vi legger til rette for en foreldrestyrt tilvenningsperiode hvor hovedmålet er å trygge foreldrene og barnet slik at de får god tid til å bli kjent med barnehagen. Så snart barnets foresatte har takket ja til barnehageplass, vil vi sende ut informasjon om oppstartrutinen som går over en uke.   
**Oppstartsrutiner finner dere som eget vedlegg.**   
- Fast tilvenningskontakt i barnehagen under tilvenningsperioden. Tilvenningskontakten er tett på barnet og foreldrene for å bli kjent, og for å skape en god og trygg relasjon.  
- Faste rutiner og forventninger for å redusere barnet stresshormoner. Forskning viser at barnet kortisol verdier er høyest i uke tre, etter oppstart.  
- Vi deler inn i mindre grupper for oversiktlige og rolige dager med faste voksne i gruppen.  
- Vi bruker Trygghetssirkelen aktivt i tilvenningen sammen med foreldrene og gjennom barnehagehverdagen (les om trygghetssirkelen side 6).   
- Trygghetssirkelen brukes for å tolke barnas signaler gjennom hele dagen.   
- Samtale med foreldrene og besøk i barnehagen før oppstart.  
- Barna skal alltid ha en trygg voksen som er tett på og hvor de kan søke trygghet.

*Vurderingsarbeid:*I Villduen barnehage betyr dette at vi ønsker at barna skal være trygge og en trygg og

tilstedeværende ansatt som ser deres grunnleggende behov og hvor de kan søke trygghet.

Ved oppstart legger vi vekt på å skape gode og trygge relasjoner mellom barn-ansatte, og utvide barnets trygge relasjoner etter hvert.

Videre tiltak:  
Barnehageåret 2024/25 fortsetter arbeide med faste og trygge rutinene og følger dagsplanen. Forskning viser at barns stresshormon (kortisol) er høyest i løpet av uke tre etter oppstart, og barnets stressnivået holdes lavere ved hjelp av faste rutiner og forventninger. Vi fortsetter å dele inn i mindre grupper for å gjøre dagene oversiktlig og roligere for barna

6.2 Overganger innad i barnehagenPersonalet skal sørge for at barn og foreldre får tid og rom til å bli kjent med barna og personalet når de bytter barnegruppe (Rammeplanen, 2017).For barn som skal bytte fra liten til stor avdeling, begynner vi med tilvenning i midten av april og har en fast besøksdag i uken. Nye barn over tre år får tilbud om oppstartsamtale og besøksdag i barnehagen i løpet av sommeren. Tilvenningen vil være individuell, men vi anbefaler minimum tre dager til tilvenning for nye barn sammen med foreldre og eventuelt korter dager i barnehagen den første tiden.

Slik tilrettelegger vi for å trygge barnet i overgangen fra liten til stor avdeling:  
- En voksen fra avdelingen følger barna til ny avdeling hvor den voksne deltar i aktiviteter sammen med barna.   
- Når barna begynner å bli trygge, gir den voksne, som følger barna, litt avstand og lar barna bli kjent med nye voksne og barn.   
- Ansatte på stor avdeling tar kontakt med barna i det daglige ute og inne.  
- Barn som har et ønske om å gå på besøk til ny avdeling får lov til det utover planlagte besøk.  
- Det blir gjennomført overgangssamtaler mellom avdelingene hvor foreldrene blir invitert til å delta.

6.2.1 Ny i barnehagen på stor avdelingBarn over tre år får tilbud om oppstartsamtale og besøksdag i barnehagen i løpet av sommeren. Tilvenningen vil være individuell, men vi anbefaler minimum tre dager til tilvenning sammen med foreldre og eventuelt korter dager i barnehagen   
den første tiden.

6.3 Overgang mellom barnehage og skoleBarnehagen skal i samarbeid med foreldre og skolen legge til rette for at barna kan få en trygg og god overgang fra barnehage til skole og eventuelt skolefritidsordning (SFO) (Rammeplanen, 2017).Overgang mellom barnehage skole skjer i nært samarbeid med foreldre, barnehage og skole og vi følger Haugesund kommunes veiledningshefte: [*Plan overgang barnehage skole*.](https://www.haugesund.kommune.no/_f/p1/i874c46f4-62c5-456a-931e-b23657969de8/overgangsplan-barnehage-skole-sfo.pdf)

Vi har en førskolegruppe for de eldste barna og den kaller vi for TUTINA:

TU = Tussi  
TI = Tigergutt  
NA = Nasse Nøff

Vi har samlinger hver torsdag fra kl. 09.00 – ca. 11.00. I førskolegruppen har vi fokus på:  
- Selvstendighet  
- Kommunikasjon, språk og tekst  
- Antall, rom og form  
- Sosial kompetanse (SELMA-prosjektet)  
- Trafikksikkerhet  
  
Vurdering SELMA 2023/24:   
- Vi har hatt flere samlinger i uken  
- Gjennom SELMA har vi hatt fokus på sosial kompetanse, barnehageåret 2023/24.

Dette vil være også være fokusområdet barnehageåret 2024/25.

6.4 Overgang mellom lek/aktivitet og samlingsstund/lunsjKriterier for god overgang mellom lek/samling stor avdeling: *-* Forberede barna muntlig *-* Tilstedeværende ansatte *-* Veilede barna og utnytte læringspotensialet i ryddetiden *-* Jobbe for å skape et miljø der barna hjelper hverandre *-* Lekekassene er tydelig merket

Vurdering: Vi skal jobbe videre med kriteriene, i tillegg vil vi ta i bruk ASK i forberedelse med overgangen.

7. Trygt og godt barnehagemiljøBarnehagen skal ha en helsefremmende og forebyggende funksjon og bidra til å utjevne sosiale forskjeller. Barnas fysiske og psykiske helse skal fremmes i barnehagen. Barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing. Om et barn opplever krenkelser eller mobbing, må barnehagen håndtere, stoppe og følge opp dette (Rammeplanen, 2017).

Slik tilrettelegger vi for et trygt og godt barnehagemiljø:  
- Alle barn skal føle seg sett og verdsatt av ansatte  
- Det er ansattes ansvar å skape gode relasjoner til barna  
- Alle skal bli møtt på en god måte hver morgen  
- Vi skal tilrettelegge for små grupper for å fange opp krenkelser og utestengelse.  
- Vi legger vekt på vennskap og respekt for hverandre  
- Alle ansatte skal være kjent med barnehagelovens kapittel VIII: *Barnehagens psykososiale barnehagemiljø §41-43*- Barnehagen følger Haugesund Kommune sin handlingsplan mot mobbing og andre utestengelse.

8. Barnehagen som pedagogisk virksomhetBarnehagen skal være en pedagogisk virksomhet som skal planlegges og vurderes. Barn og foreldre har rett til medvirkning i disse prosessene. Målet med barnehagen som pedagogisk virksomhet, er å gi barna et tilrettelagt tilbud i tråd med barnehageloven og rammeplanen. For å oppnå dette skal barnehagen være en lærende organisasjon, og det pedagogiske arbeidet skal være begrunnet i barnehageloven og Rammeplanen (Rammeplanen, 2017).

8.1 PlanleggingPlanlegging gir personalet grunnlag for å tenke og handle langsiktig og systematisk i det pedagogiske arbeidet. Planleggingen skal bidra til kontinuitet og progresjon for enkeltbarn og barnegruppen (Rammeplanen, 2017).

Planleggingen synliggjør hvordan vi realiserer Rammeplanen gjennom:  
- Kunnskap om enkeltbarnet og barnegruppen  
- Observasjoner  
- Mål og tiltak vi setter oss for arbeidet.

8.2 VurderingBarnehagen skal jevnlig vurdere det pedagogiske arbeidet. Det betyr at det pedagogiske arbeidet skal beskrives, analyseres og fortolkes ut fra barnehagens planer, barnehageloven og rammeplanen. Hovedformålet med vurderingsarbeidet er å sikre at alle barn får et tilbud i tråd med barnehageloven og rammeplanen (Rammeplanen, 2017).

Slik vurderer vi det pedagogiske arbeidet:   
- Felles refleksjoner over pedagogisk arbeid gjerne ved bruk av brukerundersøkelsen og ståstedsanalyse som et utgangspunkt.   
- Refleksjon over barnehagens formål og innhold.  
- Ved problemstillinger tar vi i bruk pedagogisk analyse   
- Enkeltbarnets og barnegruppens trivsel og utvikling observeres, tiltak gjennomføres og evalueres.

8.3 Dokumentasjon  
Dokumentasjon av personalets arbeid synliggjør hvordan personalet arbeider for å oppfylle kravene i barnehageloven og Rammeplanen. Dokumentasjon av det pedagogiske arbeidet skal inngå i barnehagens arbeid med å planlegge, vurdere og utvikle den pedagogiske virksomheten (Rammeplanen, 2017).

Vi evaluerer det pedagogiske arbeidet vi gjør ut fra de målene vil har satt oss. Evalueringen skjer fortløpende både på individnivå, avdelingsnivå og sammen med alle avdelingene (barnehagenivå).

9. Barnehagens arbeidsmåterArbeidsmåtene skal ivareta barnas behov for omsorg og lek, fremme læring og danning og gi barn mulighet for medvirkning. Personalet skal ta i bruk varierte arbeidsmåter, og de skal tilpasses til enkeltbarn, barnegruppen og lokalmiljøet (Rammeplanen, 2017).

Slik arbeider vi for å tilføre nye erfaringer og opplevelser i barnehagen:  
- Vi er i utvikling gjennom kompetanseheving og tilegnelse av forskningsbasert informasjon og tilnærmingsmåter innenfor barnehagesektoren.  
- Vi arbeider tverrfaglig og ser ulike deler av rammeplanen i sammenheng  
- Vi veksler mellom planlagte og spontane aktiviteter  
- Vi skal gi barna mulighet til å uttrykke seg, stille spørsmål, ta initiativ på ulike måter

10. Progresjon  
Progresjon i barnehagen innebærer at alle barna skal utvikle seg, lære og oppleve fremgang. Alle barna skal kunne oppleve progresjon i barnehagens innhold, og barnehagen skal legge til rette for at barn i alle aldersgrupper får varierte leke-, aktivitets- og læringsmuligheter (Rammeplanen, 2017).

Slik tilrettelegger vi for progresjon:  
- Vi følger opp barnas interesser og utvider interessefeltet  
- Vi følger opp og gir barna erfaringer i forhold til egen mestring og utfordrer akkurat passe for å gi nye mestringsopplevelser og tro på seg selv  
- Bevisst bruk av materialer, bøker og motoriske erfaringer opplevelser og erfaringer

11. Barnehagen digitale praksisBarnehagens digitale praksis skal bidra til barnas lek, kreativitet og læring. Ved bruk av digitale verktøy i det pedagogiske arbeidet skal dette støtte opp om barns læreprosesser og bidra til å oppfylle rammeplanens føringer for et rikt og allsidig læringsmiljø for alle barn (Rammeplanen, 2017).

Slik arbeider vi med digital praksis:  
- Vi utforsker og lærer gjennom å søke informasjon og skapende bruk med digitale verktøy  
- Ved bruk av digitale verktøy som spill eller ved bruk av digitale bøker skal personalet være aktive sammen med barna.  
- Vi skal utøve digital dømmekraft og begynnende etisk forståelse av digitale medier

Et bilde som inneholder vinter, snø, frost, kaldt

Automatisk generert beskrivelse

# 12. Årshjul for Villduen barnehage

|  |  |  |
| --- | --- | --- |
| 15/08/24 | Oppstart nye barn | Tilvenning |
| 17/09/24 | Styremøte |  |
| 23/09/24 | Planleggingsdag | Barnehagen stengt |
| 16/09/24 | Foreldremøte |  |
| 26/10/24 | Kontaktdag Åshild |  |
| 22/10/24 | Styremøte |  |
|  | Høstfest for barna og foreldre, avdelingsvis dagtid |  |
| 09/10/24 | Møte i su |  |
| 14/10/24 | Møte i Fau |  |
| 31/10/24 | Kontaktdag Åshild – går ut |  |
|  | Brukerundersøkelsen |  |
| 22.10.2024 | Styremøte |  |
| Okt/nov | Foreldresamtaler - avdelingsvis |  |
| 09/11/23 |  |  |
| 19/11/24 | Styremøte |  |
| 15/11/24 | Planleggingsdag | Barnehagen stengt. |
| 25/11/24 | Fau møte |  |
| 28/11/24 | Kontaktdag Åshild |  |
| Des. | Grøtfest - kveld | Foreldrerådet arrangerer |
| **2025** |  |  |
| 06/01/25 | personalmøte |  |
| 20/01/25 | Planleggingsdag |  |
| 23/01/25 | Su - møte |  |
| 17/02/25 | Fau -møte |  |
| 25/02/25 | Personalmøte |  |
| 26/02/25 | Styremøte |  |
|  | Kontaktdag Åshild |  |
| 11/03/25 | Styremøte |  |
| 25/03/25 | Planleggingsdag |  |
|  |  |  |
| 08/04/25 | Styremøte Årsmøte |  |
| 05/05/25 | Fau møte |  |
| April/mai | Foreldresamtaler |  |
|  | Tilvenning fra liten til stor avd. |  |
| 22/05/25 | Styremøte |  |
| 30/05/25 | Planleggingsdag |  |
| Juni-25 | Besøksdager for nye barn | Ped. leder innkaller |
|  | Overføringssamtale liten til stor avdeling | Foreldre inviteres med i samtalen. |
|  | Foreldresamteler nye barn | Ped. leder innkaller. |
|  | Sommeravslutning | Fau arrangerer |